Santiago de Guayaquil
**Santiago de Guayaquil** alebo len **Guayaquil** (výslovnosť [guajakil]; šp.: *Guayaquil* [uajakil]) je najväčšie a najľudnatejšie mesto Ekvádoru a hlavný prístav krajiny. 

Guayaquil leží na západnom brehu rieky Guayas, ktorá sa vlieva do zálivu Guayaquil v Pacifickom oceáne. Guayaquil leží 2.21° južnej šírky a 79.90° západnej dĺžky, asi 250 km juhozápadne od hlavného mesta Ekvádoru, Quita. Podľa posledného sčítania (2010) počet obyvateľov dosiahol 2 278 691, odhadovaný počet metropolitnej populácie bol 2 991 061.

Guayaquil je hlavným mestom Ekvádorskej provincie Guayas a sídlom správy rovnomenného kantónu (v Ekvádore je *cantón* ( kantón) druhou úrovňou správnej jednotky pod nadradenou provinciou).

Mesto je centrom ekvádorského rybolovného a spracovateľského priemyslu.

Medzinárodné letisko Jose Joaquin de Olmedo International Airport (IATA skratky.: GYE) prešlo v minulých rokoch renováciami.

Dejiny
------

Guayaquil založil 25. júla 1538 pod menom *Muy Noble y Muy Leal Ciudad de Santiago de Guayaquil* španielsky dobyvateľ Francisco de Orellana, ale už pred príchodom Španielov tu existovala domorodá dedina.

V roku 1600 mal Guayaquil okolo 2 tisíc obyvateľov, v roku 1700 malo mesto vyše 10 tisíc obyvateľov.

Pomník Bolívara a San Martína
V roku 1687 Guayaquil napadli a dobyli anglickí a francúzski piráti pod velením Anglična Georga d'Houta a Fancúzov Picarda a Gronieta. Z viac než 260 pirátov 35 zahynulo a 46 bolo zranených; zahynulo 75 obrancov mesta a viac než 100 bolo ranených. Piráti uniesli miestne ženy a urobili si z nich konkubíny. Quito zaplatilo pirátmi požadované výkupné za podmienky, že prepustia zajatcov a nevypália mesto.

V roku 1709 anglickí kapitáni Woodes Rogers, Etienne Courtney a William Dampier spoločne s so 110 inými pirátmi dobyli Guayaquil a požadovali výkupné; ale náhle odtiahli bez výpalného po tom čo vypukla epidémia žltej horúčky.

9. októbra 1820 skoro bez krvipreliatia skupina civilistov podporovaná vojakmi z "Granaderos de Reserva", peruánskeho bataliónu umiestneného v Guayaquil, premohla odpor kráľovských jednotiek a uväznili španielskych úradníkov. Guayaquil vyhlásil nezávislosť od Španielska. José Joaquín de Olmedo bol vymenovaný za "Jefe Civil" (civilného správcu) Guayaquilu.

26. júla roku 1822 sa tu José de San Martín a Simón Bolívar stretli na známej konferencii, aby naplánovali nezávislosť španielskej južnej Ameriky.

Mesto utrpelo veľkým požiarom v roku 1896, ktorý zničil veľké časti mesta.

Malecon
Súčasný starosta (alcalde) Guayaquil Jaime Nebot [výslovnosť ˈxai.me ne.ˈβot] je známym členom politickej strany Partido Social Cristiano.  

Koncom 90. rokov 20. storočia začal kampaň za mestské projekty s cieľom pritiahnuť turistov, ktoré zahŕňali "regeneráciu mesta", a zrekonštruovali mesto vo všetkých oblastiach vrátane chodníkov, parkov, kanalizácie.Energetické a telefónne vedenia boli premiestnené pod zem, prebehla veľká rekonštrukcia chaotického dopravného systému mesta s výstavbou infraštruktúry (ulice, rýchlocesty, nadúrovňové prechody, tunely, atď.). V auguste 2006 bol spustený do prevádzky prvý mestský systém rýchlej dopravy, *Metrovia*, umožňujúci rýchlejšiu dopravu a vyššiu kapacitu služby. Jeden z hlavných projektov sa nazýval *Malecón 2000* [ výslovnosť ma.le.ˈkon ðoz ˈmil], ide o renováciu brehu (malecón) rieky Guayas s výstavbou nábrežia do roku 2000. Ďalším projektom bola výstavba *Nuevo Parque Histórico*, parku v obytnej štvrti, ktorá sa nazýva "Entre Ríos" (Medziriečie) pretože leží medzi riekami Daule a Babahoyo (prítoky rieky Guayas), v mangrovovej bažine. Park stál mesto okolo 7 miliónov dolárov. Je útočiskom fauny, oblasťou ochrany historickej architektúry a centrom výstav tradície a histórie. Myšlienka vytvorenia tohto parku pochádza z Ekvádorskej ústrednej banky z roku 1982 ako súčasť jej programu "Rescate Arquitectónico" ("Záchrana architektúry").

Strava a reštaurácie
--------------------

Strava v Guayaquil je medzi turistami veľmi populárna, ľudia si vychutnávajú pestrú paletu jedál, ktoré mesto ponúka. Veľmi známe sú *Guatita*, pripravované z burskych orieškov, či *Encebollado* čo je druh polievky pripravovanej z darov mora, aj *Arroz con Menestra y carne* (grilované alebo opekané hovädzie mäso s ryžou a fazuľa), alebo *Fritada* - opekané bravčové mäso či pan de yuca (chlieb z juky).

Náboženské štruktúry
--------------------

Guayaquil má katedrálu a veľa iných rímskokatolíckych kostolov. Je tu Chrám Cirkvi Ježiša Krista svätých posledných dní (Temple of The Church of Jesus Christ of Latter-day Saints) a veľa iných náboženských štruktúr uvedeného vierovyznania. V meste je zastúpených veľa náboženstiev a cirkví.

Univerzity
----------

Niektoré z univerzít v Guayaquil :

* Universidad de Guayaquil
* Escuela Superior Politécnica del Litoral
* Universidad Católica de Santiago de Guayaquil
* Universidad Laica Vicente Rocafuerte
* Universidad de Especialidades Espíritu Santo
* Universidad Casa Grande
* Universidad Santa Maria
* Brookdale Community College
* Blue Hill College

Turistické zaujímavosti
-----------------------

* *El Malecón 2000* - obnovené historické nábrežie z čias Simona Bolívara.
* *El Palacio Municipal* - je umiestnený na Malecón a sústreďuje politickú úrady mesta a provincie. Budova je v neoklasicistickom štýle a je považovaná za architektonicky najvýznamnejšiu budovu v krajine.
* *Las Peñas Neighborhood* - sa nachádza v severovýchodnom konci centra mesta, je umeleckým centrom mesta. Mnoho zo 400 rokov starých budov bolo premenených na umelecké galérie a je tu niekoľko spomenutia hodných umeleckých štúdií. Prechádzka touto historickou časťou sprostredkuje človeku pohľad do minulosti Guayaquil.
* *Mercado Artesanal* - najväčší umelecký trh v meste. Trh je budova s 240 obchodmi, ktorá zaberá celý blok na ulici Baquerizo Avenue, medzi ulicami Loja a Juan Montalvo. Predajcovia predávajú domorodé remeselnícke umenie, šperky a maľby.
* *Parque Centenario* - umiestnený na ulici 9 de Octubre, medzi Lorenzo de Garaycoa a Quito, toto je najväčšie centrum zaberajúce 4 bloky mesta. Poskytuje tienisté útočištia pred rovníkovým slnkom, s obrovskými stromami skláňajúcimi sa nad chodníkmi a trávnikmi. Ústrednej časti parku dominuje socha Liberty (Slobody).
* *Parque Seminario* - nachádzajúci sa na 10 de Agosto Avenue a Chile, je domovom veľkého počtu iguanas, niektoré z nich dosahujú 5 stôp do dĺžky. Každé popoludnie prinášajú robotníci ovocie a zeleninu, aby prilákali iguanas zo stromov tak, aby ich mohli záujemcovia vidieť. Je tu tiež aj jazierko naplnené farebnými japonskými rybičkami tilapia. V strede parku sa nachádza socha Simóna Bolívara na koni.
* *Bahia* - najznámejší trh populárny tak medzi turistami ako aj domácimi. Poskytuje prakticky všetko, od topánok až po elektroniku.

Väčšina budov v starom meste má soportales - to sú kolonády alebo arkády, ktoré poskytujú chodcom ochranu pred rovníkovým slnkom a tropickými dažďami.

Veľa príťažlivých kostolov zdobí španielskym slohom ovplyvnená architektúra.

Osobnosti mesta
---------------

* Pancho Segura (\* 1921), tenista
* Andrés Gómez (\* 1960), tenista
* Rafael Correa (\* 1963), politik a prezident
* Nicolás Lapentti (\* 1976), tenista
* Jorge Queirolo Bravo (\* 1963)

Partnerské mestá
----------------

* USA  Houston, Texas, USA
* Italy  Janov, Taliansko

Referencie
----------

1. ↑  Sister Cities of Houston
2. ↑   *Website Genua* [online]. [Cit. 2015-06-29]. Dostupné online. Archivované 2014-03-07 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Santiago de Guayaquil**

Externé odkazy
--------------

* Oficiálna stránka
* Informácie pre turistov
* Fotky